section_heading: Gameplay
paragraph_text: thumb|James u borbi protiv čudovišta.|left|200px Cilj igre Silent Hill 2 je voditi glavnog lika, Jamesa Sunderlanda, kroz grad pun čudovišta kako bi pronašao svoju preminulu suprugu. Igra je u perspektivi treće osobe, s izmjenjujućim kutovima kamere. Glavna kontrola igre Silent Hill 2 jest da se James kreće u smjeru prema kojem gleda kada igrač drži analognu tipku prema gore. Kako bi igrač provjerio Jamesovo zdravlje, lokaciju, i stvari, mora ući u glavni izbornik, pritiskom na tipku Start. Kroz igru, James će pronalaziti mape za važnija područja u kojima se nalazi, koje će jedino moći vidjeti na svijetlu ili sa svjetiljkom uključenom. Također mapa se ažurira svaki put kada James prođe kroz određena vrata, tako da piše da li su vrata zaključana, razbijena ili otključana.